Անդրեյ Բրեժնև

Անդրեյ Բրեժնև (, ), խորհրդային տնտեսագետ և ռուս քաղաքական գործիչ։

ԽՄԿԿ Կենտկոմի գլխավոր քարտուղար Լեոնիդ Իլյիչ Բրեժնևի թոռը, Սոցիալական արդարության կոմունիստական կուսակցության կենտկոմի առաջին քարտուղարը (2014-2016)։

Կենսագրություն 
Ծնվել է 1961 թվականի մարտի 15-ին Յուրի Լեոնիդ Բրեժնևի ընտանիքում։

1983 թվականին ավարտել է ԽՍՀՄ արտաքին գործերի նախարարությանն առընթեր Մոսկվայի միջազգային հարաբերությունների պետական ինստիտուտի միջազգային տնտեսական հարաբերությունների ֆակուլտետը։

1983-1985 թվականներին աշխատել է որպես ԽՍՀՄ արտաքին առևտրի նախարարության «Սոյուզհիմէքսպորտ» արտաքին առևտրի միավորման ինժեներ։

1985-1988 թվականներին եղել է ԽՍՀՄ ԱԳՆ Միջազգային Տնտեսական կազմակերպությունների վարչության կցորդ։ 1989-1991 թվականներին աշխատել է ԽՍՀՄ առևտրի նախարարության արտաքին կապերի վարչության պետի տեղակալ։

Հետխորհրդային տարիներին աշխատել է տարբեր առևտրային կառույցներում (1991-1997)։

1996-1998 թվականներին ղեկավարել է «Երեխաները ապագայի հույս» բարեգործական հիմնադրամը։

Քաղաքական գործունեություն 
1998-2001 թվականներին կազմակերպել և գլխավոր քարտուղարի պաշտոնում գլխավորել է «Համառուսաստանյան կոմունիստական հասարակական շարժումը»։

1999 թվականին Սվերդլովսկի մարզի նահանգապետի ընտրություններում առաջադրել է իր թեկնածությունը, սակայն ընտրական հանձնաժողովը մերժել է Անդրեյ Բրեժնևի գրանցումը։

1999 թվականին Մոսկվայի փոխքաղաքապետի ընտրություններում առաջադրվել է Ռուսաստանի լիբերալ-դեմոկրատական կուսակցության թեկնածու, սակայն ընտրական հանձնաժողովը մերժել է նրա գրանցումը, և այն ժամանակ ինքնառաջադրվել է և գրանցվել, սակայն ընտրությունների արդյունքում ստացել էր ձայների 0,61 տոկոսը։ Պետական դումայի ընտրություններում մասնակցել է թիվ 110 միամանդատ ընտրատարածքի պատգամավորության թեկնածու, ինքնաառաջադրված թեկնածու, ստացել է 2,35 տոկոս։

2001 թվականին Տուլայի մարզի նահանգապետի ընտրություններում առաջադրվել է նահանգապետի թեկնածու որպես ինքնաառաջադրված թեկնածու, ստացել է ձայների 1,18 տոկոսը։

2002-2004 թվականներին եղել է իր ստեղծած և չգրանցված «Նոր կոմունիստական կուսակցության» գլխավոր քարտուղարը։ Հայտարարել է, որ 2004 թվականի նախագահական ընտրություններում իր կուսակցությունը չի սատարի ՌԴԿԿ-ին, եթե նա առաջադրի Գենադի Զյուգանովի թեկնածությունը։ Սակայն Արդարադատության նախարարությունը մերժել է կուսակցության գրանցումը։

2004-2014 թվականներին եղել է Ռուսաստանի Դաշնության Կոմունիստական կուսակցության անդամ։

2014 թվականին ընտրվել է «Սոցիալական արդարության կոմունիստական կուսակցության» կենտրոնական կոմիտեի առաջին քարտուղար, որը կազմակերպվել և գրանցվել է 2012 թվականին Անդրեյ Բոգդանովի կողմից։ Նույն թվականին «ԽՄԿԿ» կուսակցությունից պատգամավորության թեկնածու է առաջադրվել Հանրապետության Պետական ժողովի պատգամավորների ընտրություններում Մարի Էլ 6-րդ գումարման կուսակցության համամասնական ցուցակի առաջին համարով, Ղրիմի Հանրապետության պետական խորհրդի և Սևաստոպոլ քաղաքի 1-ին գումարման օրենսդիր ժողովի պատգամավորության թեկնածու, սակայն կուսակցությունը Մարի էլ հանրապետության ընտրություններում ստացել է 2,21 % (5085 ձայն), Ղրիմի Հանրապետությունում ստացել է 0,84 % (6199 ձայն) և Սևաստոպոլում՝ 0,53 % (886 ձայն), ինչի պատճառով խորհրդարան  չի անցել։

2016 թվականին նրա գլխավորած ԽՄԿԿ-ն չի ընդգրկվել Արդարադատության նախարարության կողմից հաստատված այն կուսակցությունների թվում, որոնք ազատվում են ստորագրահավաքից։ 7-րդ գումարման Պետական դումայի ընտրություններում առաջադրվել է «Հայրենիք» կուսակցության կողմից Սևաստոպոլ քաղաքի տարածաշրջանային մասում և միամանդատ շրջանում։

Ապրել է Սևաստոպոլում, ունեցել է նաև տուն Սև ծովի ափին՝ Յալթայի և Ալուշտայի միջև գտնվող Փոքր Փարոս գյուղում։  Մահացել է 2018 թվականի հուլիսի 10-ին սրտի կաթվածից։ Թաղված է Մոսկվայի Նովոդևիչյան գերեզմանատանը։

Ծանոթագրություններ

Արտաքին հղումներ 
 Официальная страница Андрея Брежнева — в социальной сети Facebook

Ռուս տնտեսագետներ
Ռուսաստանի քաղաքական գործիչներ
Մոսկվայի միջազգային հարաբերությունների պետական ինստիտուտի շրջանավարտներ
Ռուս կոմունիստներ
Ռուսաստանի կոմկուսի անդամներ
Նովոդևիչյան գերեզմանատանը թաղվածներ
Ռուս ճարտարագետներ
Սրտամկանի ինֆարկտից մահացածներ